**N á v r h**

**VŠEOBECNE ZÁVÄZNÉ NARIADENIE OBCE MALÝ CETÍN**

**O MIESTNYCH DANIACH A POPLATKU ZA KOMUNÁLNE ODPADY A DROBNÉ STAVEBNÉ ODPADY**

**NA ÚZEMÍ OBCE MALÝ CETÍN**

**Číslo 1/2016**

Prerokované OZ Malý Cetín ,

uznesenie číslo

počet prítomných poslancov na zasadnutí: 5

Návrh VZN

vyvesený na úradnej tabuli: 20.11.2015

Návrh VZN

zvesený z úradnej tabule:

Počet pripomienok a námietok uplatnených k návrhu nariadenia:

VZN vyvesené na úradnej tabuli:

VZN zvesené z úradnej tabule:

Obec Malý Cetín v súlade s ustanovením § 6 ods. 2 zákona č. 369/1990 Zb. o obecnom zriadení v znení neskorších predpisov a ustanoveniami § 7 ods. 4, 5 a 6, § 8 ods.2 a 4, § 12 ods. 2 a 3, § 16 ods. 2 a 3, § 17 ods. 2, 3, 4 a 7, § 98, 98b ods. 5, § 99 ods. 9 a § 103 ods. 5 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov u s t a n o v u j e

**Čl. 1**

**Úvodné ustanovenie**

Obecné zastupiteľstvo v Malom Cetíne podľa § 11 ods. 4 písm. d)zákona č. 369/1990 Zb. o obecnom zriadení v znení neskorších predpisov **r o z h o d l o ,** že v nadväznosti na § 98 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov **z a v á d z a**  s účinnosťou **od 1. januára 2016** miestne dane a poplatok za komunálne odpady a drobné stavebné odpady (ďalej len „poplatok“).

Zdaňovacím obdobím pri miestnych daniach: daň z nehnuteľností, daň za psa, daň za užívanie verejného priestranstva, daň za predajné automaty, daň za nevýherné hracie prístroja a poplatok za komunálny odpad a drobný stavebný odpad je kalendárny rok.

**PRVÁ ČASŤ**

**DAŇ Z NEHNUTEĽNOSTÍ**

Základné ustanovenia o zdaňovaní pozemkov, stavieb a bytov sú uvedené v druhej časti zákona o miestnych daniach, ktoré určujú daňovníka dane z nehnuteľností, predmet dane z nehnuteľností, základ dane z nehnuteľností, základné ročné sadzby dane z nehnuteľností, vznik a zánik daňovej povinnosti, povinnosť predkladať daňové priznanie, vyrubenie dane a platenie dane.

**DAŃ Z POZEMKOV**

**Čl. 2**

**Základ dane**

1. Základom dane z pozemkov pre pozemky druhu: orná pôda, chmeľnice, vinice, ovocné sady a trvalé trávnaté porasty je hodnota pozemku bez porastov určená vynásobením výmery v m2  a hodnoty pôdy za 1 m2 uvedenej **v prílohe č. 1** zákona (582/2004 Z.z. v znení neskorších predpisov) o miestnych daniach.
2. Správca dane ustanovuje na území obce Malý Cetín hodnotu pozemkov, ktorou sa pri výpočte základu dane z pozemkov násobí výmera pozemku v m2 za: lesné pozemky, na ktorých sú hospodárske lesy, rybníky s chovom rýb a ostatné hospodársky využívané vodné plochy vo výške **0,7432 €/m2.**
3. Základom dane z pozemkov pre pozemky druhu záhrada, zastavané plochy a nádvoria, stavebné pozemky a ostatné plochy je hodnota pozemku určená vynásobením výmery pozemkov v m2 a hodnoty pozemkov za 1 m2 uvedenej **v prílohe č. 2** zákona (582/2004 Z.z. v znení neskorších predpisov) o miestnych daniach.

**Čl. 3**

**Sadzba dane**

Správca dane na území obce Malý Cetín určuje ročnú sadzbu dane z pozemkov pre pozemku druhu:

1. Orná pôda, chmeľnice, vinice, ovocné sady, trvalé trávnaté porasty vo výške **0,50** **%,**
2. Záhrady vo výške **0,74 %,**
3. Zastavané plochy a nádvoria, ostatné plochy vo výške **0,74 %**
4. Lesné pozemky, na ktorých sú hospodárske lesy, rybníky s chovom rýb a ostatné hospodársky využívané vodné plochy vo výške **0,50 %,**
5. Stavebné pozemky vo výške **0,15 %**

**DAŇ ZO STAVIEB**

Na zaradenie stavieb do predmetu dane je rozhodujúci účel využitia stavieb k 1. 1. zdaňovacieho obdobia.

**Čl. 4**

**Sadzba dane**

1. Správca dane určuje pre stavby na území obce Malý Cetín ročnú sadzbu dane zo stavieb za každý aj začatý m2 zastavanej plochy vo výške:

**a) 0,085 €** za stavby na bývanie a drobné stavby, ktoré majú doplnkovú funkciu pre hlavnú stavbu,

**b) 0,085 €** za stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu,

**c) 0,200 €** za stavby rekreačných a záhradkárskych chát a domčekov na individuálnu rekreáciu,

**d) 0,200 €** za samostatne stojace garáže a samostatné stavby hromadných garáží a stavby určené alebo používané na tieto účely postavené mimo bytových domov,

**e) 0,400 €** za priemyselné stavby, stavby slúžiace energetike, stavby slúžiace stavebníctvu, stavby využívané na skladovanie vlastnej produkcie vrátane stavieb na vlastnú administratívu,

**f) 0,850 €** za stavby na ostatné podnikanie a na zárobkovú činnosť, skladovanie a administratívu súvisiacu s ostatným podnikaním a zárobkovou činnosťou,

**g) 0,300 €** za ostatné stavby (pivnice, nádrže ai.).

2. Správca dane určuje **pri viacpodlažných stavbách** pre všetky druhy stavieb príplatok **0,085 €** za každé ďalšie podlažie okrem prvého nadzemného podlažia.

**DAŇ Z BYTOV**

Byt alebo časť bytu, ktorý sa využíva k 1. 1. zdaňovacieho obdobia na iný účel ako bývanie sa považuje za nebytový priestor.

**Čl. 5**

**Sadzba dane**

Správca dane na území obce Malý Cetín určuje ročnú sadzbu dane z bytov za každý aj začatý m2 podlahovej plochy bytu a nebytového priestoru vo výške:

1. **0,085 €** za byty a nebytové priestory,
2. **0,850 €** za byty a nebytové priestory, ktoré sa využívajú na podnikateľskú činnosť, na inú zárobkovú činnosť alebo prenájom.

**Čl. 6**

**Oslobodenie od dane z nehnuteľnosti podľa**

1. Správca dane ustanovuje, že od dane z pozemkov oslobodzuje:
2. pozemky, na ktorých sú cintoríny,
3. pozemky verejne prístupných parkov, priestorov a športovísk
4. Správca dane ustanovuje, že od dane zo stavieb oslobodzuje:
5. stavby vo vlastníctve právnických osôb, ktoré nie sú založené alebo zriadené na podnikanie,
6. podzemné podlažia bytových domov.

**DRUHÁ ČASŤ**

**DAŇ ZA PSA**

 Základné ustanovenia, ktoré upravujú predmet dane, daňovníka, základ dane, vznik a zánik daňovej povinnosti, sú uvedené v tretej časti zákona o miestnych daniach.

**Čl. 6**

**Sadzba dane**

Správca dane určuje daň za psa, staršieho ako 6 mesiacov , daň **5,- €** za jedného psa a kalendárny rok. Za každého ďalšieho psa **6,- €** na kalendárny rok.

**TRETIA ČASŤ**

**DAŇ ZA UŽÍVANIE VEREJNÉHO PRIESTRANSTVA**

1. Základné ustanovenia, ktoré upravujú predmet dane, daňovníka, základ dane, vznik a zánik daňovej povinnosti, sú uvedené v štvrtej časti zákona o miestnych daniach.
2. Obec určuje ako verejné priestranstvo všetky miesta, priestory a plochy, ktoré slúžia verejnému užívaniu (pohybu, oddychu, rekreácií občanov). Sú to najmä cesty, miestne komunikácie, chodníky, odstavné plochy, mosty, zatrávnené plochy, nezastavané územia, trhovisko, cintoríny, všetky verejnosti prístupné pozemky v obci okrem tých, ktoré sú vo vlastníctva fyzických a právnických osôb. Verejným priestranstvom sú aj všetky pozemky verejne prístupné vo vlastníctve obce (okrem pozemkov, ktoré boli prenajaté na užívanie fyzickým alebo právnickým osobám na základe platnej nájomnej zmluvy).
3. Osobitným užívaním verejného priestranstva sa rozumie umiestnenie zariadenia slúžiaceho na poskytovanie služieb, umiestnenie stavebného, predajného zariadenia, zariadenia cirkusu, lunaparku a iných atrakcií, umiestnenie skládky,

parkovanie motorového vozidla apod.

1. Podmienky užívania verejného priestranstva:

 V záujme zdravia, verejného poriadku, bezpečnosti občanov a pre udržanie pozitívnych estetických kvalít života sa zakazuje znečisťovať verejné priestranstvá a porušovať verejný poriadok najmä:

1. Odhadzovať smeti, ohorky z cigariet, popol, papier, obaly, zvyšky jedál, ovocia, zeleniny a iné nepotrebné vrecia, odpadky mimo nádob na to určených,
2. znečisťovať verejné priestranstvá splškovými vodami, olejmi, znečistenými vodami od chemikálií. Zákaz sa vzťahuje i na opravy, umývanie a čistenie motorových vodzidiel na verejných priestranstvách a na komunikáciách, s výnimkou nevyhnutného čistenia skiel, reflektorov, brzdových svetiel ...,
3. akokoľvek úmyselne ohradzovať, znečisťovať, znehodnocovať, poškodzovať a ničiť verejnú zeleň, verejné objekty a zariadenia (lavičky, odpadové nádoby, ihriská, osvetľovacie telesá, sochy, pamätníky, autobusové zastávky, cestovné poriadky, dopravné značky, reklamné zariadenia ap.),
4. spaľovať zvyšky rastlín, lístia, smetí, odpadkov, vypaľovať trávu na verejných priestranstvách, komunikáciách, chodníkoch a smetných nádobách,
5. znečisťovať verejné priestranstvá odpadkami zo stolového a stánkového predaja,
6. vypúšťať znečistené úžitkové vody do uličných odtokových kanálov,
7. v zimnom období musí byť sneh odstránený z chodníkov najneskôr do 8 hodiny, ak obecný úrad neurčí inak. Poľadovica musí byť odstránená čo najskôr po jej vytvorení. Čistenie chodníkov v zimnom období treba v prípade potreby opakovať viackrát.
8. Zabezpečenie čistenia chodníkov pred obchodmi alebo inými prevádzkami je povinnosťou vlastníkov, správcov, užívateľov týchto jednotiek aj v čase, keď nie sú v prevádzke.
9. Osobné užívanie verejného priestranstva:

 Pod pojmom osobitného užívania verejného priestranstva sa rozumie jeho využívanie nad ovbyklú mieru alebo iné než obvyklé účely, najmä: verejné zhromaždenia, kultúrne a športové akcie, vykonávanie stavebných prác, rozkopávok, umiestnenie stavebného, predajného alebo reklamného zariadenia, zariadenia cirkusu, lunaparku a iných atrakcií, umiestnenie skládky, trvalé parkovanie mimo stráženého parkoviska ap.

1. Povolenie na trvalé a prechodné užívanie verejného priestranstva vydáva Obecný úrad v Malom Cetíne.
2. Osobné užívanie verejného priestranstva je spopltnené v zmysle všeobecného záväzného nariadenia o miestnych daniach a miestnom poplatku za komunálny odpad a drobné stavebné odpady.
3. Každý komu bolo vydané povolenie na zvláštne užívanie verejného priestranstva je povinný:
* dodržiavať podmienky uvedené v povolení,
* používať verejné priestranstvo tak, aby bolo čo najmenej odnímané svojmu účelu v povolenej dobe,
* zabrániť poškodzovaniu a znečisťovaniu verejného priestranstva a jeho zariadení,
* zabezpečiť prístup k inžinierskym sieťam, požianym hydrantom,
* pri skladovaní materiálov zachovať protipožiarne predpisy a zabezpečiť prístupové cesty a priestor pre prípadný protipožiany zásah,
* na podujatiach, kde sa zúčastňuje väčší počet osôb zabezpečiť úlohy na úseku požiarnej ochrany (v zmysle zákona č. 126/1985 Zb. o požiarnej ochrane),
* po skončení užívania verejného priestranstva uviesť toto na svoje náklady do pôvodného stavu v stanovenom termíne.
1. Je zakázané trvalo parkovať vozidlá na miestnych komunikáciách a na zeleni v tesnej blízkosti miestnych komunikácií v zmysle zákona o cestných komunikáciách. V prípade, že nie je možné parkovť vo dvore je možné zakúpiť si parkovaciu kartu. Cena parkovacej karty pre právnické osoby je **0,10 €/deň**, pre fyzické osoby **0,03 €/deň.**

**Parkovacia karta: 10,- €/rok** pre fyzické osby

 **30,- €/rok** pre právnické osoby

**Čl. 7**

**Sadzba dane**

Sadzbu dane za užívanie verejného priestranstva určila obec **0,20 €** za každý aj začatý m2  osobitne užívaného priestranstva a každý aj začatý deň a za dočasné parkovanie motorového vozidla.

**Čl. 8**

**Vznik a zánik daňovej povinnosti**

Daňová povinnosť vzniká začatím užívania verejného priestranstva a zaniká skončením užívania verejného priestranstva. Povinnosť daňovníka oznámiť zámer na využitie verejného priestranstva je určená zákonom.

**ŠTVRTÁ ČASŤ**

**DAŇ ZA PREDAJNÉ AUTOMATY**

Základné ustanovenia, ktoré upravujú predmet dane, daňovníka, základ dane, vznik a zánik daňovej povinnosti a oznamovaciu povinnosť, sú uvedené v šiestej časti zákona o miestnych daniach.

 **Čl. 9**

**Sadzba dane**

Obec Malý Cetín určuje sadzbu dane za jeden predajný automat a kalendárny rok vo výške **50,- €.**

**PIATA ČASŤ**

**DAŇ ZA NEVÝHERNÉ HRACIE PRÍSTROJE**

Základné ustanovenia, ktoré upravujú predmet dane, daňovníka, základ dane, vznik a zánik daňovej povinnosti, oznamovaciu povinnosť, sú uvedené v siedmej časti zákona o miestnych daniach.

**Čl. 10**

**Sadzba dane**

Obec Malý Cetín určuje sadzbu dane za jeden nevýherný hrací prístroj a kalendárny rok vo výške **50,- €.**

**ŠIESTA ČASŤ**

**POPLATOK**

Základné ustanovenia, ktoré upravujú poplatok za komunálne odpady a drobné stavebné odpady a poplatníka, sú uvedené v desiatej časti zákona o miestnych daniach.

**Čl. 11**

**Určenie poplatku**

1. Poplatok za zber, prepravu a zneškodňovanie komunálnych odpadov a drobných stavebných odpadov sa platí za komunálne odpady, ktoré vznikli na území obce za drobné stavebné odpady, ktoré vznikli na území obce. **V zmysle zákona č. 79/2015 Z.z. sa stanovuje množstvový zber drobného stavebného odpadu v sume 0,0159 €/kg odpadu pre fyzické a právnické osoby.**
2. Poplatok platí:
3. fyzická osoba, ktorá nie je podnikateľom a má v obci trvalý alebo prechodný pobyt,

b) právnická osoba alebo fyzická osoba – podnikateľ, pri ktorej činnosti vzniká komunálny odpad a ktorá vlastní alebo má v prenájme nehnuteľnosť nachádzajúcu sa na území obce, určenú na podnikanie (podľa počtu stálych zamestnancov),

c) fyzická osoba alebo právnická osoba (i keď v obci nemá trvalý pobyt), ktorá je vlastníkom alebo užívateľom nehnuteľnosti nachádzajúcej sa na území obce a slúžiacej na prechodné ubytovanie, individuálnu rekreáciu, ako je záhrada, byt alebo nebytový priestor.

3. Platiteľ poplatku je vlastník, správca alebo nájomca nehnuteľnosti, bytu alebo nebytového priestoru, ak je nehnuteľnosť, byt alebo nebytový priestor v spoluvlastníctve viacerých vlastníkov, je platiteľom zástupca alebo správca určený vlastníkmi. Ak si vlastníci neurčia zástupcu alebo správcu, určí platiteľa obec. Ak je vlastníkom štát alebo obec je platiteľom správca.

4. Sadzba poplatku v obci je **0,0494 €** **na osobu a kalendárny deň**. Tiež poplatok 0,0494 € na kalendárny deň platí jednorázovo na celý kalendárny rok osoba, ktorá je vlastníkom neobývaného domu alebo bytu (i keď v obci nemá trvalý pobyt).

**Čl. 12**

**Vznik a zánik povinnosti platiť poplatok, oznamovacia povinnosť**

1. Povinnosť platiť poplatok vzniká 1. januára a končí 31. decembra príslušného kalendárneho roka.
2. Poplatník je povinný oznámiť obci všetky zmeny osobných údajov, ktoré ovplyvňujú výšku poplatku (narodenie dieťaťa, úmrtie člena domácnosti, prihlásenie alebo odhlásenie trvalého alebo prechodného pobytu).
3. Obec na základe oznámenia upraví výšku poplatku a preplatok vyšší ako 3,- € poplatníkovi vráti do 30 dní.
4. Zníženie poplatku je možné iba po predložení individuálnej žiadosti, ktorú poplatník predloží obci. Poplatník je povinný k žiadosti o zníženie poplatku preukázať svoju neprítomnosť obci v období, na ktoré požaduje zníženie, nasledovným spôsobom:
5. Pri dlhodobom pobyte mimo trvalého bydliska, pritom na území Slovenskej republiky, ak je v mieste výkonu práce alebo štúdia prihlásený na prechodný pobyt, potvrdenie o zaplatení poplatku za komunálny odpad na území inej obce alebo mesta. Ak nepredloží uvedený doklad, je povinný zaplatiť poplatok v plnej výške za trvalý pobyt.
6. Pri dlhodobom pobyte v zahraničí – povolenie na pobyt v inom štáte, potvrdenie, že sa zdržiava viac ako 90 po sebe nasledujúcich dní na území iného štátu, resp. fotokópiu vycestovacej doložky, pracovného povolenia, pracovnej zmluvy a pod.
7. Pri výkone väzby alebo trestu odňatia slobody – potvrdenie z ústavu pre výkon väzby alebo ústavu pre výkon trestu odňatia slobody.
8. Žiadosť o zníženie poplatku si poplatník uplatní do 30 dní odo dňa, kedy nastala skutočnosť ovplyvňujúca výšku poplatku.
9. Starosta obce rozhodne o znížení alebo odpustení poplatku po posúdení predloženej žiadosti. Poplatok alebo jeho pomernú časť vráti obec poplatníkovi do 60 dní po skončení zdaňovacieho obdobia (do 1. marca nasledujúceho roka).
10. Obec Malý Cetín poplatok zníži za obdobie, za ktoré poplatník obci preukáže na základe podkladov:

 - že je držiteľom preukazu **ZŤS –** bude mu poskytnutá **zľava 25 %** z poplatku za likvidáciu komunálneho odpadu. Žiadateľ musí predložiť písomnú žiadosť s fotokópiou preukazu ZŤP. Obec vydá súhlas rozhodnutím.

**Čl. 13**

**Všeobecné ustanovenia**

1. Kontrolu dodržiavania tohto nariadenia vykonáva starosta obce, poslanci obecného zastupiteľstva po predložení poslaneckého preukazu a menovaní pracovníci.
2. Porušenie ustanovení tohto všeobecného záväzného nariadenia je postihnuteľné v zmysle zákona č. 372/1990 Zb. o priestupkoch v znení neskorších predpisov.

**Čl. 14**

**Záverečné ustanovenia**

1. Na všeobecnom záväznom nariadení o miestnych daniach a poplatku za komunálne odpady a drobné stavebné odpady na území obce Malý Cetín č. l/2015 sa uznieslo obecné zastupiteľstvo dňa svojím uznesením č. /2015.
2. Toto VZN nadobúda účinnosť dňom 1. januára 2016.
3. Nadobudnutím účinnosti tohto VZN sa ruší VZN č. 1/2013 a 2/2013.

 Leonidas Charizopulos

 starosta obce